Femeile scriu istorie la Globurile de Aur 2021. Trei femei au fost nominalizate drept "cel mai bun regizor".
Trei femei au fost nominalizate ca regizoare, la ediţia de anul acesta a Globurilor de Aur. Cele trei nominalizate sunt Regina King, Chloé Zhao şi Emerald Fennell. Singura femeie care a câştigat categoria aceasta este Barbara Streisand, pentru filmul "Yentl".
O nouă victorie pentru egalitatea de şanse la Hollywood. Trei femei au fost nominalizate la categoria de cel mai bun regizor. Acesta este un anunţ istoric al organizatorilor galei. Niciodată nu au mai fost nominalizate atât de multe femei la această categorie. În total 8 femei au fost nominalizate vreodată. Singura câştigătoare a acestei categorii a fost Barbara Streisand, în anul 1983. Cele trei nominalizate sunt Regina King, Chloé Zhao şi Emerald Fennell. Regina King este şi favorită la câştigarea premiului, pentru filmul One Night în Miami. Ea a mai câştigat un Glob de Aur, însă în calitate de actriţă. Chloé Zhao este favorita numărul doi, pentru filmul Nomadland. Pentru acelaşi film a mai câştigat premiul criticilor de film din New York. Emerald Fennell este şi ea o actriţă consacrată care a făcut trecea la regizorat. Producţia care a făcut-o cea mai cunoscută este The Crown, unde o joacă pe actuala soţie a lui Charles, Camilla Shand. Filmul pentru care este nominalizată anul acesta este "Promising Young Woman".